b'\n_START_ARTICLE_\nIlog Amasona\n_START_PARAGRAPH_\nAng Ilog Amasona (Portuges: Rio Amazonas; Kastila: R\xc3\xado Amazonas) ng Timog Amerika ay ang pinakamalaking ilog sa mundo sa bolyum, na may kabuuang pag-agos ng ilog na mas higit sa pinagasamang susunod na walong pinakamalalaking mga ilog. Ang Amasona, na may pinakamalaking paagusang palanggana sa buong mundo, ay tinatayang may 20 bahagdan ng kabuuang pag-agos ng ilog ng mundo. Sa panahon ng tag-ulan, nasa 120\xc2\xa0km - 130\xc2\xa0km ang lapad. Dahil sa kanya napakalawak na dimensiyon, tinatawag ito minsan na Ang Ilog na Dagat. Walang itong mga tulay kahit sa anumang lugar nito. Hindi lamang dahil ito sa napalaking dimensiyon-sa katunayan, hindi naman ganoong kahaba na hindi kakayanin ng makabagong tulay ang karamihan ng haba ng Amazon-kung hindi mas dahil, sa karamihan ng haba nito, umaagos ang ilog sa tropikal na ulan-gubat (rainforest), kung saan may iilang mga daan at mas iilang mga lungsod.'